Serkan Birûsk

Serkan Birûsk nivîskarekî kurd e.

Ji hêla Nisêbînê, ji aliyê Omeriyan e. Herêma Omeriyan ku weke eşîra Omeriya jî, tê bi nav kirin, devereke pir berfireh digire ber xwe. Ev herêm bi folklor, bi stran û stranbêj, bi rez û baxên xwe navdar e.

Serkan Birûsk li gundê Serê Kaniya Omeryan hatiye dinyayê. Wî xwendina seretayî û ya nêvî li Nisêbînê bi dawî aniye.

Paşê ji bo xwendina bilind diçe Îzmîrê. Li zanîngehê di beşa mîmariya peyzajê de bi cî dibe lê ji ber sedemên siyasî wî zanîngeh nîvcî hişt. Paşê derdikeve derveyî welêt. Pêşî çû Elmanyayê dû re jî li Swêdê bi cih bû. Wî li Swêdê dest bi nivîsandinê kir. Heta niha gelek berhemên wî wek helbest, çîrok û gotar di nava rûpelên kovarên mîna Avaşîn, Nûdem, Azadiya Welat, Kovara W Jiyana Rewşen û pêvekên Özgür Politikayê de derketine. Her wiha di malpera Amîdakurd de helbestan dinivîse.

Wî hejmarek bername bo Mezopotamya TV yê, li ser navdarên kurd û wêjeya kurdî amade kirine û belav kirine.

Nivîskar ji awira wergeran ve pir xurt e. Ji zimanê Tirkî û Swêdî hejmarek nivîs wergerandiye kurdî.

 Berhemên Wî 
 Helbest 
 Awirên Bi Hêvî - 1999, Weşanxaneya Rewşen, Elmanya
 Xem Vedixwim Bi Tasa Sor Ji Demê - 2000, Weşanxaneya Medya, Swêd
 Peyvên Êşmij - 2004, Nûdem, Stenbol

 Roman 
 Mextel - 2008, Weşanxana Apec, Stockholm,
 Sê Têriş - 2006, Weşanxana Apec, Stockholm, 213rp.

 Werger 
 Ciwanên Îro, Per Nilsson, 2002, Nûdem, Stockholm, 311 rp.
 Moa û Pelle
 Madîken

Serkan Birûsk niha li Swêdê dimîne.

 Girêdanên derve 
 Di Edebiyata Kurdî de: Dîmenên erotîk û etîk -2-, Avestakurd, Zarathustra News
 Helbestên Serkan Birûsk di Amîdakurd de 
 Hevpeyvîn Bi Serkan Birûsk re, Rojnameya Agirî 

Kategorî:Mêr
Kategorî:Nivîskarên kurd
Kategorî:Wergêrên kurd